Kelime muzeyi
Kelime muzeyi (Turk tilida: Kelime Müzesi; tarjimasi: Soʻz muzeyi) — Anqarada tashkil etilgan til muzeyidir. Muzey yozuvchi Şermin Yaşar tomonidan bolalar va yoshlarga turk tilidagi soʻzlar, maqol va iboralarning maʼnosini oʻrgatish maqsadida tashkil etilgan. Muzey ochilishi 2022-yil 26 sentyabr kuni Turkiyada nishonlanib kelinadigan Til kuni munosabati bilan amalga oshirilgan. Muzey Altındağ tumanidagi Anqara Qalʼasi yonidagi Anadolu sivilizatsiyalari muzeyi roʻparasida joylashgan. Muzeyda: sanʼat, vizual dizayn, shuningdek, hissiyotlar bilan bogʻliq koʻrgazmalar va installyatsiyalar mavjud. Pastki qavatda soʻzning ildizlari, kirish qismida soʻzlar va yuqori qavatda jumlalar bilan bogʻliq dekoratsiyalar jamlanmasi oʻrnatilgan. Muzeyga Mustafa Kemal Atatürkning digital haykali hamda portreti ham qoʻyilgan. Mashhur turk tarixchisi Ilber Ortaylı insonlarni muzeyga borishga daʼvat etib, quyidagi fikrlarni aytib oʻtgan: Ota-onalar, bolalaringiz oʻqishni oʻrganmayotganiga xafa boʻlmanglar, ayb sizlarda emas, aksincha Milliy taʼlim vazirligidadir. Harflarni oʻqish, yozishni oʻrgatish uchun gʻalati bir tizim yaratilgan va bu bir necha yillardan buyon davom etib kelyapti. Bu ishni qilganlar Turk tilini bilmaydilar. Turk tilini bilish hamda alifbosini qadrlash uchun til, tarix va madaniyat borasida chuqur bilim sohibi boʻlish kerak.